Horoscope Astrology for Lovers, Libra - Astrodienst Guest user u1355040601
6-May-2016, 23:27 UT/GMT As geregistreerde skool by die WKOD, bied Nouveau GSF dieselfde vakke/leerareas as die staatskole aan, MAAR met meer tyd en aandag tot hulle beskikking. Aanvullend daarby het ons weekliks Musiek/Sangklasse, Liggaamlike Opvoeding en Kunsklasse, gedurende skoolperiodes. Elke klas is toegerus met rekenaars. Die rekenaar neem nie die plek van die leerkrag in nie en word daaglikse gebruik vir verryking en aanvulling van die kurrikulum.
Elke graad beskik oor sy eie leerkrag. Ons is trots daarop dat elke leerkrag ‘n kinderliefhebber is en met positiewe denke en kwaliteit onderig elke kind tot sy volle potensiaal kan ontwikkel.
Nouveau is die plek waar jou kind geliefd en tuis gaan voel met die nodige grense en dissipline om van hom/haar ‘n selfstandige kind te maak, sodat hul met die nodige selfvertroue eendag sy/haar grense sal verbreed.
Elke klas vanaf Graad R tot 3 het hulle eie rekenaars. Die rekenaar neem nie die plek van die leerkrag in nie en word daagliks gebruik vir verryking en aanvulling van die kurrikulum.
Daar is ook `n volledig, toegeruste rekenaarsentrum waar Graad 4-7 rekenaaropleiding ontvang. Die volgende programme is beskikbaar:
Cami (Reader, Perceptual,Maths)
Die leerders word geleer om selfstandig in die verskeie programme te werk.
Hulle leer tikvaardighede aan wat hul instaat stel om met selfvertroue hul take te kan doen.
Aan die einde van hul laerskoolloopbaan het hul die volgende vaardighede:
Google Docs (Word) met al sy funksies bemeester
Google Sheets (Excel) - rekenkundige berekeninge
Google Slides (Powerpoint) - Maak slide shows
Inligting via Internet kan verkry, verwerk en weergee
﻿﻿Intermediêre en Senior faseHierdie fase sluit in Graad 4 tot 7.﻿﻿
Die volgende leerareas word aangebied:
Afrikaans [1 ste taal]
Engels [2 de taal]
Sosiale wetenskappe [SW]
Natuur wetenskappe [NW]
Kuns en kultuur [KK]
Akademie is op ‘n besondere standaard en staan sentraal in alles wat ons doen. Elke graad het sy eie onderwyser/es.
‘n Verskeidenheid van onderrig benaderings word aangebied. In gr. 4 en gr. 5 is goed geformuleerde programme vir elke leerarea opgestel. In gr. 6 en gr. 7 word meestal gebruik gemaak van voorgeskrewe handboeke en aanvullende werk word in werkboeke gedoen.
Die internet is beskikbaar vir alle onderwysers en leerders het ‘n besondere rekenaarsentrum tot hul beskikking.
Leer geskied binne en buite die klaskamer – opvoedkundige toere, uitstappies en besoeke van buite geskied gereeld.
Ander geleenthede is leierskursusse vir senior leerders, entrepreneursdae, en deelname aan eisteddfods. Leerders neem ook deel aan die Conquesta-olimpiades. Hier soek ons nie net die top presteerders uit nie, maar alle leerders van graad 4 – 7 kry hierdie blootstelling.
Ons skryf ook Amesa-vraestelle waar ons ook soveel as moontlik kinders die geleentheid gee om deel te neem.
Basiese vaardighede bly steeds vir ons ‘n prioriteit by Nouveau Kollege. Omdat ons ‘n Christelike skool is, is Bybelonderrig onlosmaaklik deel van ons leerplan en skryf ons aan die einde van die kwartaal ‘n Bybelvasvra. Ons doel is dan ook om ons kinders voor te berei vir die vinnig veranderende wêreld en om as gebalanseerde leerders aan te pas in die verskillende hoërskole. Hulle word geleer om selfstandig en kreatief te werk en elke taak dien as ‘n uitdaging vir die individu.
Deurlopende assessering vind op verskillende wyses plaas in al die leerareas. In die eerste en derde kwartaal skryf die graad 4 – 7 leerders ‘n toetsreeks. Aan die einde van die tweede en vierde kwartaal word ‘n formele eksamen afgelê in al die leerareas. Daar word aan die einde van elke kwartaal ‘n vorderingsverslag gestuur aan die ouers.
Een formele toets word elke Dinsdag geskryf. Na afloop van ‘n toets word dit na die ouerhuis gestuur vir kennisname en ondertekening.
Ouers word deurgaans op hoogte gehou van leerders se vordering deur ondermeer die volgende:
Insae in en ondertekening van leerders se skrifte en toetse
Kommunikasie: Skriftelik of telefonies
Rapportering aan ouers moedig hulle betrokkenheid in die leerproses aan en skep ‘n duidelike begrip vir hulle kind se vordering.